*Kitos reikšmės – Portas (reikšmės).*

| Portasport. *Porto* |
| --- |
|        |
| *Miesto rotušė* |
|  |
| 

PortasPortas

41°9′0″ š. pl. 8°38′0″ v. ilg.﻿ / ﻿41.15000°š. pl. 8.63333°r. ilg.﻿ / 41.15000; 8.63333﻿ (Portas)Koordinatės: 41°9′0″ š. pl. 8°38′0″ v. ilg.﻿ / ﻿41.15000°š. pl. 8.63333°r. ilg.﻿ / 41.15000; 8.63333﻿ (Portas) |
|  |
| Laiko juosta: (UTC+0)------ vasaros: (UTC+1) |
|  |
| **Valstybė** | Portugalijos vėliava Portugalija |
| **Regionas** | Šiaurės regionas |
| **Apskritis** | Porto apskritis |
|  |
| **Gyventojų** (2007) | 221 800  |
| **Plotas** | 41,3 km² |
| **Tankumas** (2007) | 5 370 žm./km² |
|  |
|  **Vikiteka** | Portas |
|  |
| **Kirčiavimas** | Pòrtas |

**Portas** – miestas Portugalijos šiaurės vakaruose, prie Atlanto vandenyno, prie Duero žiočių. Portugalijos Šiaurės regiono ir Porto apygardos centras. Antrasis pagal gyventojų skaičių šalyje. Stambus transporto centras – veikia prekybos ir žvejybos uostai, metropolitenas, tarptautinis oro uostas, per miestą eina Lisaboną ir Bragą jungianti automagistralė. Didžiausias Portugalijos tekstilės ir siuvimo pramonės centras. Taip pat išplėtota chemijos, mašinų, maisto (daugiausia vyno ir žuvies), laivų statybos, naftos perdirbimo, avalynės pramonė.
Veikia daug universitetų ir muziejų, iš jų žymiausi – didžiausias Portugalijoje Porto universitetas ir Nacionalinis *Soareis dos Reis* muziejus. Veikia zoologijos ir botanikos sodai, vyksta kasmetiniai kino, džiazo, roko festivaliai. 2001 m. Portas buvo Europos kultūros sostinė.

Istorija
--------

Senovės romėnų gyvenvietė vadinta ***Portus Kale***. Nuo 540 m. iki 716 m. miestą valdė vestgotai, vėliau maurai. 1097 m. galutinai Portą atkariavo Portugalija. XI–XII a. buvo Portugalijos grafų rezidencija. Tuo pat metu buvo puldinėtas vikingų. XIV a. tapo svarbiu Portugalijos uostu. Mieste gimė vienas portugalų geografinių atradimų iniciatorių Henrikas Jūrininkas. Napoleono karų metu 1809 m. dėl Porto vyko Prancūzijos ir Jungtinės Karalystės kariuomenių mūšiai. 1828–1834 m. vykusio Portugalijos pilietinio karo metu, Portas tik po pusantrų metų apsiausties pasidavė absoliutinės monarchijos šalininkų kariuomenei. Sparčiai augo XIX a. antroje pusėje. 1855 m. gatvės apšviestos dujiniais žibintais, 1895 m. Portas buvo pirmasis miestas Pirėnų pusiasalyje, kuriame įrengtas elektrinių tramvajų eismas.

Architektūra
------------

Duero upė dalija miestą į dvi dalis. Šiaurinėje pusėje išsidėstęs Porto senamiestis. Jame stovi romaninė Katedra (XII a. perstatyta XVII–XVIII a.), įtraukta į Pasaulio paveldo sąrašą. Šv. Martyno bažnyčia (XII a.), Šv. Pranciškaus bažnyčia (įkurta XIII a. pastatyta XIV–XV a.), Vyskupų rūmai, šv. Jono nacionalinis teatras, kalėjimas *Relação*. Pietinėje Duero pusėje – taisyklingo plano Porto naujamiestis, žymus vyno daryklomis. Per upę buvo nutiesti keli žymūs tiltai. Vieną jų – 352 m ilgio geležinkelio tiltą *Ponte de D. Maria Pia*, pastatytą 1877 m. suprojektavo Gustavas Eifelis.

Sportas
-------

Populiariausia mieste sporto šaka – futbolas. Taip pat mieste yra Formulės 1 lenktynėms naudota trasa – viena iš nedaugelio tokių miestų gatvėse. Kasmet spalio mėnesį organizuojamas Porto maratonas.

### Futbolas

* FC Porto
* Boavista FC
* SC Salgueiros

Mieste 2004 m. vyko XII Europos futbolo čempionatas.

Šaltiniai
---------

1. ↑  *Porto (Portas)*. Visuotinė lietuvių enciklopedija, T. XVIII (Perk-Pra). – Vilnius: Mokslo ir enciklopedijų leidybos institutas, 2010. 594 psl.

Nuorodos
--------

* Oficiali Porto svetainė (portugalų k.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| Ž • A • R Pasaulio paveldo objektai Portugalijoje |
| --- |
|  |
| Materialusis | 
Bataljos vienuolynas (1983) · Angra do Heroišmo istorinis centras (1983) · Šv. Jeronimo vienuolynas ir Beleno bokštas (1983) · Tomaro Kristaus ordino vienuolynas (1983) · Evoros istorinis centras (1986) · Alkobasos vienuolynas (1989) · Sintros kultūrinis kraštovaizdis (1995) · Porto istorinis centras (1996) · Madeiros laurų miškai (1999) · Alto Doro vyno kraštas (2001) · Gimarainšo istorinis centras (2001) · Piko salos vynuogynų kraštovaizdis (2004) · Koa slėnio ir Siega Verdės paleolitinio meno vietovės (2010, kartu su Ispanija) · Pasienio miestelis Elvasas ir jo įtvirtinimai (2012) · Koimbros universitetas - Alta ir Sofija (2013) | Portugalijos vėliavaPortugalijos vėliava |
|  |
|  Nematerialusis | 
Fado, Portugalijos miesto populiariosios dainos ir atlikimo žanras, derinantis muziką ir poeziją, praktikuojamas šalyje ir tarp emigrantų (2011) · Viduržemio jūros virtuvė (2013, kartu su 6 kitomis valstybėmis) · Alentežo dainos, daugiabalsis dainavimas iš Alentežo pietinėje Portugalijoje (2014) · *Karvių skambalų gamyba* (2015) · *Bisalhanes juodosios keramikos gamybos procesas* (2016) · Medžioklė su sakalais, gyvasis žmonijos paveldas (2016, kartu su 17 kitų valstybių) · Estremozo molinių figūrų amatas (2017) · Podencės karnavalas ir žiemos šventės (2019) · Bendruomenės šventės Kampo Majore (2021) · **Nematerialusis kultūros paveldas Portugalijos-Galisijos pasienyje: *Ponte...nas ondas!* sukurtas išsaugojimo modelis** (2022, kartu su Ispanija) |

 |